Tæplega 3 milljónir sýrlenskra barna án menntunar Skólastarf er nú ein áhættusamasta iðja sem börn og kennarar innan landamæra Sýrlands geta stundað . Enn er ráðist á skóla og þeir eyðilagðir í átökunum sem hafa staðið yfir í vel á fjórða ár og tæplega þrjár milljónir barna eru án menntunar . Starfsfólk Barnaheilla – Save the Children í norðurhluta Sýrlands verður að minnsta kosti mánaðarlega fyrir truflunum vegna loftárása og sprengiárása . Í júní neyddist starfsfólk til að flýja einn skólanna sem samtökinn vinna í og í ágúst varð annar skóli fyrir árás og skemmdist . Að minnsta kosti 3.465 skólar hafa verið eyðilagðir eða skemmdir í Sýrlandi og margir þjóna nú hlutverki bækistöðva fyrir stríðandi fylkingar . Skýrsla Barnaheilla – Save the Children um menntun sýrlenskra barna , Futures Under Threat , kom út í dag . Í henni kemur meðal annars fram að : skólar þurfa í auknum mæli að hætta rekstri vegna átakanna skólasókn í Sýrlandi hefur fallið úr næstum 100% frá því átökin hófust og mælist nú næst verst í heiminum . Um 2,8 milljónir sýrlenskra barna eru ekki í skóla allt að helmingur barna sem tóku þátt í rannsókninni og sækja skóla í Sýrlandi sögðu að það gerðist ,, sjaldan ” eða ,, aldrei ” að þau gætu einbeitt sér í tímum ógnvekjandi tölur koma fram um misnotkun , einelti , líkamlegar refsingar og samfélagsútskúfun hjá sýrlenskum börnum sem eru flóttamenn í nágrannalöndunum ,, Það er skammarlegt að skólar og menntun barna skuli ekki vera virt í átökunum og að líf saklausra barna og kennara sé í hættu . Við þessar aðstæður er ekki að undra að sýrlensk börn heltist úr námi . Alþjóðasamfélagið verður að auka stuðning og tryggja að heil kynslóð sýrlenskra barna glatist ekki , ” segir Roger Hearn , svæðisstjóri samtakanna í Sýrlandi . Skólasókn hefur minnkað um helming á landsvísu frá upphafi átakanna þegar hún var næstum 100% , en á átakasvæðum á borð við Aleppo er hún nú aðeins 6% . Í menntaverkefnum Barnaheilla er brottfall á átakasvæðum og þar sem mikið er um flóttafólk allt að tvisvar sinnum meira en annars staðar . Börn upplifa í auknum mæli andlegt álag sem hefur áhrif á getu þeirra til að læra . Helmingur barnanna sem tóku þátt í rannsókninni í norðurhluta Sýrlands gátu “ sjaldan ” eða “ aldrei ” einbeitt sér í tíma , þriðjungur barnanna gat ekki hlýtt fyrirmælum fullorðinna og næstum helmingur gat ekki einbeitt sér a &